महाराष्ट्र : मराठवाड़ा और विदर्भ में जोरदार वर्षा, नदियां उफान पर  
अकोला की मोर्णा, पूर्णा नदियों का जलस्तर बढ़ा 
अकोला को दिल्ली-हैदराबाद से जोड़ने वाला हाईवे ठप
अगले 24 घंटे में भी भारी बारिश की चेतावनी
महाराष्ट्र में मराठवाड़ा और विदर्भ के कई हिस्सों में पिछले 24 घंटों से जोरदार बारिश हो रही है। बरसात से अकोला की मोर्णा, पूर्णा नदियों का जलस्तर काफी बढ़ गया है। भारी बरसात और नदियों के उफान पर आने से गांधीग्राम पर बने पुल पर भी दो फीट पानी बहने लगा है।
 
गांधीग्राम पुल पर पानी बहने से अकोला को दिल्ली-हैदराबाद से जोड़ने वाले हाईवे ठप हो गया है। बरसात से अकोला के वाण जलाशय में 75 फीसदी पानी भर गया है। हालांकि भारी बरसात से सतपुड़ा पहाड़ की तलहटी पर बसे कई गांवों में भारी नुकसान हुआ है।
प्रशासन ने गुरुवार को वाण बांध के गेट खोलने की सूचना देते हुए उसके आस-पास गांवों में अलर्ट जारी कर दिया है। मौसम विभाग ने अगले 24 घंटे में भी इन इलाकों में भारी बारिश की चेतावनी दी है।    

प्रशासन ने गुरुवार को वाण बांध के गेट खोलने की सूचना देते हुए उसके आस-पास गांवों में अलर्ट जारी कर दिया है। मौसम विभाग ने अगले 24 घंटे में भी इन इलाकों में भारी बारिश की चेतावनी दी है।